השכונה נקראת על שם בית הקברות של יורדי ים רוסיים שעמד בראש הגבעה. לשכונה צורת טרפז; מצפון Fisherman's Wharf, ממערב דרך מספר 101, מדרום Broadway ובמזרח Columbus Ave.
קודם כל נסע אל Lombard Street. בקטע הרחוב בין Hyde לבין Leavenworthהרחוב יורד בשיפוע תלול ומתפתל בשמונה עיקולים. תתכוננו לחכות בתור – מכל רכב יורד הצלם שמכוון את הנהג, שבעצמו עסוק בהרגעה עצמית. שימו לב – רוכבי אופנים, גולשים והולכי רגל חולפים בין הרכבים . למעשה, Lombard הוא לא הרחוב התלול ביותר בעיר. בשכונת Potrero Hill רחוב Vermont תלול יותר – אבל יש לו רק שבעה פיתולים – פיתול אחד פחות.
Francisco Street – שני בלוקים לצפון. בתים יפים ומיוחדים.
Filbert Street – שני בלוקים דרומה. רחוב תלול מאוד בלי פיתולים.
Coit Tower. נשב בגג בקפה San Francisco Art Institute Cafe ונאגור כח. יש לנו עוד הרבה לטפס.
בדרום השכונה נטייל בגינת Ina Coolbrith Park. נסע בקרונית של Powell-Mason לצומת הרחובות Mason עם Vallej. עכשיו נטפס. ביום ובלילה הנוף מדהים והרוחות נושבות. כשסיימנו נרד לרחוב Taylor בשיפוע תלול עוד יותר. חצינו את הכביש ושוב נטפס במדרגות לרח Jones. נלך צפונה בלוק וחצי ונגיע אל סמטת Macondray Lane . למעשה הגענו לאמצע הסמטה, שכן היא משתרעת בין Leavenworth לבין Taylor. הסמטה הפשוטה והיפה הזו הוכרזה אתר היסטורי. כאשר יורדים במדרגות העץ לרחוב Taylor מתגלה לפנינו נוף מדהים של המפרץ.
בפינה הדרום מערבית של השכונה ב Polk Street ,בין הרחובות Union ו- Broadway, מרוכזות מסעדות, בתי קפה וברים. אפשר לשבת אצל Rouge Nick's Crispy Tacos מסעדה מעוצבת באדום בוהק. לפני הארוחה נבקש להציץ במכון הכושר 'הכנסייה' Crunch Gym ב Polk St 2330 . המכון ניסה שלא לפגוע בעיצוב הכנסייה. מרשים ומיוחד.